अंत में जे जे अस्पताल के डॉक्टरों द्वारा 2007 में उनको ड्रग रेजीस्टेंट टीबी (डीआर-टीबी) होने की पुष्टि की गई और यह भी बताया गया कि इस महँगे इलाज को पूरा करना उनके लिए कठिन होगा | अस्पताल में एक सामाजिक कार्यकर्ता ने परेशान शांति को समझाया कि, “यहाँ पर इसका कोई इलाज नहीं है| निजी डॉक्टर से इलाज कराना काफी महंगा भी है| तुम्हारे पास लाखों रूपये कहाँ से आयेंगे? इसलिए तुम बस पौष्टिक आहार खाती रहो और जिन्दगी भर एआरटी दवा जारी रखो| अगर तुम यह दवा छोड़ दोगी तो मर जाओगी”।